**“BIOGENESIS” Bačka Topola - UPUTSTVO ZA UPOTREBU**

**ZLATOSPILAN SP**

**Ak.mat. Acetamiprid**

**(E)-N1-{(6-hlor-3-pirimidil) metal)}-N2-metilacetemiprid**

200 g/kg±12 g/kg CAS: 135410-20-7

Supragil Wp (Surfaktant) 45 g CAS: 1322-93-6

**Naziv i adresa proizvođača:** Biogenesis, Spasenije Cane Babović 17,

BAČKA TOPOLA

Telefon/fax: 011/ 30-33-565

**PRIMENA: ZLATOSPILAN SP**  je sistemični insekticid sa kontaktnim i digestivnim delovanjem, agonist je acetilholina, koji se koristi u:

1. **ZASADU JABUKE,**

* U koncentraciji, 0,0125% - 0,025% (12.5 – 2,5 g u 10 l vode) za suzbijanje jabukinog smotavca (**Cydia** pomonella), I prve, druge I treće generacije minera tačkastih mina (Lythocoletis blancardella),tretiranjem 7-12 dana posle maksimalnog leta leptira ili na početku piljenja gusenica,
* U koncentraciji, 0,02 % - 0,025% (2-2,5 g u 10 l vode) za suzbijanje zelene (Aphis pomi) I pepeljaste lisne vaši (Dysaphis plantaginea), tretiranjem na početku formiranja kolonija,

1. **ZASADU TREŠNJE,**

* U koncentraciji, 0,025% (2,5 mg u 10 l vode) za suzbijanje trešnjine muve (**Rhagoletis cerasi**), u vreme maksimalne pojave imaga I na početku piljenja larava.

1. **ZASADU VINOVE LOZE,**

* U koncentraciji, 0,025%(2,5 g u 10 l vode), za suzbijanje prve generacije pepeljastog grozdovog smotavca (**Lobesia botrana**)**,** tretriranjem 10 dana od maksimalnog broja ulovljenih leptira na feromonskim klopkama, ili na početku piljenja prvih gusenica.

1. **USEVU PARADAJZA,**

* U količini od 0,125% – 0,25% (1,25 – 2,5 g u 10 l vode), za suzbijanje bele leptiraste vaši (**Trialeurodes vaporariorum**), tretiranjem larvi.

1. **USEVU KROMPIRA,**

* U količini od 0,25 kg/ha (2,5 g – na 100 m2), za suzbijanje krompirove zlatice (**Leptinotarsa decemlineata**), tretiranjem na početku piljenja larava.

1. **USEVU KUPUSA,**

* U količini od 0,2-0,4 kg/ha ( 2-4 g na 100 m2), za suzbijanje kupusove vaši (**Brevicoryne brassicae**), na početku obrazovanja kolonija.

1. **USEVU DUVANA,**

* U količini od 0,25 kg/ha ( 2,5 g na 100 m2), za suzbijanje lisnih vaši ( **Myzus persicae, Myzus nicotianae** ), I tripsa (Thrips tabaci), na početku formiranja kolonija.

Maksimalan broj tretiranja u toku godine na istoj površini:

* JEDNOM U TOKU GODINE.

**MEŠANJE SA DRUGIM PESTICIDIMA:** NE SME SE MEŠATI SA BORDOVSKOM ČORBOM I PREPARATIMA ALKALNE REAKCIJE.

**NEGATIVNO DELOVANJE PESTICIDA:**

* Na vode, zbog opasnosti po akvatične organizme, ne sme se dozvoliti kontaminacija voda. Prilikom tretiranja treba sprečiti kontaminaciju vodotokova, bunara, jezera i izvorišta voda, tretirajući najmanje 20m udaljeno od njih.

**K A R E N C A (**vreme između poslednje primene pesticida pre berbe, odn.žetve)**:**

Dana Biljna vrsta

2 radna karenca

14 krompir, paradajz, duvan, kupus, trešnja

28 jabuka I vinova loza

**OZNAKE BEZBEDNOSTI**

**S 2** čuvati van domašaja dece

**S 13** čuvati odvojeno od hrane, pića i stočne hrane

**PRIPREMA:** izmerenu količinu sredstva ulijte u rezervoar prskalice, koji je do polovine napunjen vodom. Praznu ambalažu isperite vodom i ulijte u rezervoar, i zatim dolijte vodu do punog rezervoara uz dobro mešanje, (po mogućstvu mešati i tokom primene).

**TRETIRANJE IZ VAZDUHOPLOVA NIJE DOZVOLJENO.**

**SIMPTOMI I ZNACI TROVANJA, PRVA POMOĆ I LEČENJE:**

***Simptomi i znaci trovanja:*** Kod lakših trovanja javljaju se tahikardija, hipertenzija, midrijaza, stimulacija disanja, mučnina, povraćanje, vrtoglavica, glavobolja, dijareja, znojenje i salivacija. Kod teških trovanja, uz ove simptome i znake, ispoljavaju se i iznemoglost, otežano i usporeno disanje, konvulzije, poremećaji srčanog rada i koma. Smrtni ishod je najčešće posledica respiratorne insuficijencije.

***Prva pomoć i lečenje:*** Prekinuti izlaganje i zvesti osobu na čist vazduh. Zaprljanu odeću skinuti, a zahvaćenu kožu oprati vodom i sapunom. Ukoliko dospe u oko isprati obilnom vodom. Ukoliko osoba ne povraćam, a svesna je, dati da popije dve čaše vode i izazvati povraćanje.

Kod peroralnih trovanja, uprkos povraćanju, u zdravstvenoj ustanovi uraditi lavažu želuca, a nakon toga dati medicinski ugalj i ponavljati davanje ne četiri sata.

Primeniti svu suportivnu i simptomatsku terapiju, uključujući i mehaničku ventilaciju, diazepam u slučaju konvulzija i delirijuma. Nema specifičnog antidota. U slučaju izražene hipersalivacije, ekscesivnog znojenja i bradikardije dati atropin sulfat u dozi od 0,5 mg sporo intravenski, a doza se može ponavljati na 5 minuta ako postoji potreba.

**ZA SVE INFORMACIJE OBRATITI SE NACIONALNOM CENTRU ZA KONTROLU TROVANJA U VMA NA TELEFON (24 SATA) 011/3608 440.**

**SKLADIŠTENJE:** Držati proizvod u čvrsto zatvorenom kontejneru, da ne dođe u kontakt s kožom i očima.

Pri manipulaciji nositi preporučenu zaštitnu opremu.

Skladištiti u određenom, ventilisanom prostoru. Držati dalje od inkopatibilnih materijala i toplotnih izvora.

**HIGIJENA ŽIVOTNE SREDINE I UNIŠTAVANJE AMBALAŽE:** Ne tretirati po vrućini i po vetru. Prazna ambalaža i ostaci sredstava, ne smeju dospeti u tlo niti u vodu, niti se smeju zakopavati u zemljište.

Ambalažu tri puta isprati, ocediti i probušiti na dnu, kako bi se sprečila ponovna upotreba. Ambalažu vratiti apotekaru ili odložiti u kontejner namenjen za odlaganje pesticida.

Proizvođač garantuje za kvalitet proizvoda, ali ne snosi posledice neadekvatne primene i odlaganja.